秦鏞

秦鏞（），字弘甫，又字大音，號若水，直隸常州府無錫縣人，明朝、南明政治人物。

生平
崇禎三年（1630年）庚午科順天鄉試第七十二名舉人，十年（1637年）中式丁丑科會試第二百三十二名，三甲第一百一名進士。都察院觀政，授清江縣知縣，十六年（1643年）調蓬萊縣知縣，十七年（1644年）獲弘光帝起為河南道監察御史《崇禎十年丁丑科進士三代履歷》：秦鏞，曾祖梁，嘉靖丁未會魁、江西右布政使；祖爕，郡庠生；本生祖焯，上林苑丞，俱贈徵仕郎；父爾載，庠生。若水，書三房，丁未八月十九日生，無錫縣人，庚午七十二名，會二百三十二名，三甲一百一名，都察院觀政，本年十月授清江知縣，癸未欽補蓬萊知縣，甲申考選河南道御史。。明亡歸里，築千休館於城東隅而居《秦鏞傳》：秦鏞，字大音，父爾載，一名二宜，字彥熙。少受學於葉茂材，後師事高攀龍，隨侍水居，習靜坐法，在攀龍之門，以好學稱。早卒，攀龍痛惜之。鏞幼閑家訓，被服東林，內行純至。崇禎十年進士，知清江縣，不尚文法，而實惠及民。江南初建，擢監察御史。既歸，築千休館於城東隅而居之。屏絶人事，非歲時歸謁家廟，未嘗踰閾。於書博覽嚴索，多發前人未得之蘊。嘗自言於高子半日讀書之功多，半日靜坐之功少，以是為病。弢斂謙抑，語若不能出諸其口，而遇事必期於盡理而後即安，蓋其性然也。。

著作
著有《易序圖說》。

家族
曾祖秦梁，江西右布政使；嗣祖父秦爕，府庠生，贈徵仕郎；本生祖父秦焯，上林苑丞，贈徵仕郎；父秦爾載，一名二宜，字彥熙，庠生，師事高攀龍。

参考文献

Y
Category:明朝都察院觀政
Category:明朝清江縣知縣
Category:明朝蓬萊縣知縣
Category:明朝河南道監察御史
Category:南明監察御史
Category:明遗民